b"\n_START_ARTICLE_\nCasa al passeig Bisbe Guillamet, 8\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgera, de planta rectangular i teulat a dues aig\xc3\xbces. Disposa de baixos, dos pisos i golfes. Els baixos estan ocupats per locals comercials i per un passad\xc3\xads que mena a les cases de darrere; els murs s\xc3\xb3n fets d'estuc imitant encoixinats de pedra. El primer pis t\xc3\xa9 un ampli balc\xc3\xb3 central, amb tres portes d'acc\xc3\xa9s; la central est\xc3\xa0 coronada per un esgrafiat representant un escut llis i fullatges estilitzats; les altres obertures de la casa estan emmarcades per franges d'estuc de color gris, que contrasta amb la fa\xc3\xa7ana blanca. El segon pis disposa de doble finestra central i un balc\xc3\xb3 a cada costat. Les golfes estan ventilades per petites finestres, amb reixes fetes d'estuc. La cornisa \xc3\xa9s sostinguda per bigues de fusta.\n_START_SECTION_\nHist\xc3\xb2ria\n_START_PARAGRAPH_\nOlot, a principis de la nostra cent\xc3\xbaria, viu moments de puixan\xc3\xa7a demogr\xc3\xa0fica. Manuel Malagrida fa tirar endavant el projecte del Passeig de Barcelona, mentre s'acaba d'urbanitzar el Passeig d'en Blay i s'inicia la urbanitzaci\xc3\xb3 del Firalet o Bisbe Guillamet."